Boris Kustodiev
Boris Kustodiev Res apud Vicidata repertae: Nativitas: 23 Februarii 1878; Astrachanum Obitus: 28 Maii 1927; Petropolis Patria: Imperium Russicum, Unio Sovietica Memoria Sepultura: Sepulcretum Tichvinense Boris Michaelis filius Kustodiev (Russice Борис Михайлович Кустодиев, tr. Boris Michajlovič Kustodiev; natus 7 Martii 1878 Astrachani, mortuus 26 Maii 1927 Leninopoli) erat pictor Russicus, academicus Academiae Artium Petropolitanae ab anno 1909. Alumnus Academiae Artium Petropolitanae, ubi magister eius fuit Elias Repin, Kustodiev ab anno 1906 series picturarum, vitam sollemnem agricolarum et urbicolarum mercatorumque provincialium creabat. Picturae eius colore clarae sunt, et pictura Uxor mercatoris cum thea secundum opinionem dubiam nonnullorum connecta est ad mythistoriam Nicolai Leskov "Леди Макбет Мценского уезда" ("Domina Macbeth districtus Mscenscensis"), quae operae eiusdem nominis a Šostakovič origo est. Praeterea, Kustodiev nonnullas effigies hominum clarorum suae aetatis (e.g. Theodori Šaljapin) pinxit. Post res novas Octobres in Russia Kustodiev certas picturas thematibus suis cum evento illo connectas creavit.